text: Община Русе пуска трети "паяк" за неправилно паркираните автомобили | Днес.dir.bg
  10:59 | 5 юли 2018 | Редактор : Калин Каменов 4 503 Снимка: ТВН.бг
  Трети специализиран репатриращ автомобил тръгва по русенските улици на "лов" за неправилно паркирани автомобили, съобщава ТВН.
  От общината уточниха, че "паякът" е с подсилен кран и ще може да повдига по-тежки автомобили и джипове. Автомобилът вече е регистриран в КАТ и в момента се брандира с отличителните знаци на Общината и в близките дни ще бъде пуснат на работа.
  До момента на територията на общината работят два репатриращи автомобила, като първият е на повече от 20 години и е силно амортизиран, допълниха от общинската администрация.
  Годишно те репатрират 4000 неправилно паркирали автомобила. Според статистика на ОП "Комунални дейности" на ден около 600 автомобила са в нарушение в целия град и няма как всички да бъдат санкционирани с извозване до паркинга на ул. "Котовск".